รู้จักสไตล์อันโดดเด่นของ มัดมุก แพรดาว พานิชสมัย
สไตล์ส่วนตัวอันโดดเด่นของ แพรดาว พานิชสมัย สาวน้อยวัยใสคนนี้หล่อหลอมมาจากรสนิยม ความชื่นชอบลวดลายเอ็กซอติกเป็นหลัก  สุภาพเรียบร้อยสไตล์คุณหนูแต่ซ่อนความเปรี้ยวซ่าแบบลอนดอนเนอร์ คือส่วนผสมของคาแรกเตอร์ของหญิงสาวร่างเล็กที่ชื่อมัดมุก หลังจากสำเร็จการศึกษาด้าน International Management จาก SOAS, University of London เธอก็กลับมาทำงานกับห้างสรรพสินค้าสยามพารากอน จึงไม่แปลกเมื่อเราถามถึงสถานที่ช็อปปิ้งสุดโปรด สยามพารากอนแน่นอนค่ะ แต่ถ้าเป็นเมืองนอกชอบ Harrods ที่ลอนดอนมากที่สุด ส่วนสไตล์การแต่งตัวเธอให้คำจำกัดความง่ายๆ ว่ามิกซ์แอนด์แมตช์ เน้นความสบายและถูกกาลเทศะเป็นหลัก, ด้วยกิจกรรมที่หลากหลายและต้องพบปะผู้ใหญ่เป็นประจำ ชิ้นที่ขาดไม่ได้เลยคือเสื้อเบลเซอร์ อย่างวันนี้ที่เธอใส่มาก็เป็นแจ็กเกตสูทสีแดงเข้มจาก Pitchana แบรนด์ของเพื่อนสาว ส่วน Senada กับ Asava เธอก็ชอบเพราะเรียบหรูคัตติ้งดี ถ้าเป็นรองเท้า มัดมุกชอบส้นสูงของ Christian Louboutin มีหลายคู่ทั้งแบบสีคลาสสิกและลายพิมพ์สัตว์ ปกติจะใส่ส้นสูงตลอด แทบไม่ได้ใส่รองเท้าส้นเตี้ยเลย นอกจากรองเท้าส้นสูงปรี๊ดอันเป็นเอกลักษณ์แล้ว เราแอบสังเกตเห็นว่าเธอมีเสื้อผ้าพิมพ์ลวดลายสัตว์เยอะมาก รู้สึกว่ามันมีพลังบางอย่างในลายสัตว์แต่ละตัวและมีเอกลักษณ์ในตัวเอง เธออธิบายระหว่างจัดชุดเดรสยาวผ้าไหมพิมพ์ลายงูจาก Vatanika ให้เข้าที่ขณะโพสท่า ,ไม่ใช่แค่เสื้อผ้ากับรองเท้า กระเป๋าของ Saint Laurent มัดมุกก็ยังเลือกที่พิมพ์ลายสัตว์บนขนม้า ให้อารมณ์เอ็กซอติกแต่แอบหรูหราด้วยพู่สีทอง ส่วนกระเป๋าทำงานใบเก่งเธอยกให้ Céline ใบใหญ่สีดำพิมพ์ลายด้านหน้าที่ทั้งทนและจุของได้เยอะมาก เห็นกระเป๋าเยอะขนาดนี้เลยอยากรู้ว่ายังมีใบในฝันที่อยากครอบครองอีกไหม Hermès หนังจระเข้ค่ะ แต่ตอนนี้ใช้วิธีขอยืมคุณแม่มาถือไปพลางๆ ก่อน มัดมุกบอกว่าคุณแม่ (เกล็ดดาว พานิชสมัย) เป็นหนึ่งในสไตล์ไอคอนของเธอ ตอนเด็กๆ เธอชอบดูคุณแม่แต่งตัวสวยไปออกงาน เดี๋ยวนี้ก็ยังชอบ ,  นอกจากกระเป๋า เสื้อเชิ้ตผ้าไหมพิมพ์ลายจาก Versace อีกหนึ่งของสะสมของคุณแม่ก็เป็นชิ้นที่เธอหยิบมาใส่อยู่บ่อยๆ เพราะ ผ้าไหมใส่สบาย ไม่เคยตกเทรนด์ ครอบครัวนี้สนิทกันมาก ขนาดวันที่ถ่ายรูป พี่สาว (พิมดาว) ยังตามมาให้กำลังใจใกล้ๆ มัดมุกชอบฟังเพลงของพี่มัดหมี่ จัดเป็นศิลปินคนโปรดตลอดกาล พูดจบเธอก็หัวเราะ บทสนทนาของเราปิดท้ายกันที่เมกอัพลุคสุดโปรด เส้นอาย-ไลเนอร์ชัดหนา อ้อ แล้วก็ Gucci Envy Me น้ำหอมกลิ่นหวานอมเปรี้ยวด้วยค่ะ       ,ที่มา - Vogue Thailand,www.vogue.co.th,www.facebook.com/VogueThailandOfficial
สไตล์ส่วนตัวอันโดดเด่นของ แพรดาว พานิชสมัย สาวน้อยวัยใสคนนี้หล่อหลอมมาจากรสนิยม ความชื่นชอบลวดลายเอ็กซอติกเป็นหลัก   สุภาพเรียบร้อยสไตล์คุณหนูแต่ซ่อนความเปรี้ยวซ่าแบบลอนดอนเนอร์
แพรดาว พานิชสมัย,มัดมุก แพรดาว พานิชสมัย,การแต่งตัว,สไตล์การแต่งตัว,ข่าว,ข่าวไทยรัฐ,ไทยรัฐ,ไทยรัฐออนไลน์,Thairath,ข่าวไลฟ์สไตล์,Vogue,Vogue Thailand,ประวัติ แพรดาว พานิชสมัย